कृष्ण के.सी, विगत ५ वर्ष (सन २०११) देखी सामान्य रूपमा सुरु गरिएको इमिग्रेशन चौतारी (Immigration Forum) ले धेरै नेपालीहरूको लागि निःशुल्क रूपमा कानुनी सहायता दिएको कुरा स्वयम बताउछन धेरैजना नेपालीहरू । त्यो सुन्दा करोडौको कमाई भन्दा ठुलो खुसी लाग्छ मलाई । गत हप्ता एक जना दाइले लामो समय पछि फोन गर्नु भयो । भाइ धन्यवाद तपाईँको सहयोगले गर्दा म आज अमेरिकी सिटिजनको अोथ लिएको छु, टाढा छ नत्र अरू नसके पनि तपाईँलाई मन पर्ने ढिंडो भने पक्कै पनि आँफैले पकाएर खुवाउँथे । यस्ता धेरै कुरा पनि कमाइयो भने एउटा इपिसोड रेकर्ड गरेर तपाईँहरू समक्ष पुर्याउँदा ६/७ घण्टा खर्चनु पर्छ । मेरो कमाई गर्ने समय पनि जान्छ । तर पनि जुन कुरा यो कामबाट पाइयो त्यो धेरैले पाउँदैनन होला ।
